KIRJALLINEN KYSYMYS E-2139/00 esittäjä(t): Claude Turmes (Verts/ALE) komissiolle. Luxemburgin tapa tulkita ja soveltaa tupakkatuotteiden mainonnasta ja niiden hyväksi tapahtuvasta sponsoroinnista annettua direktiiviä 98/43/EY?.



Virallinen lehti nro 081 E , 13/03/2001 s. 0157 - 0157



KIRJALLINEN KYSYMYS E-2139/00 esittäjä(t): Claude Turmes (Verts/ALE) komissiolle (30. kesäkuuta 2000) Aihe: Luxemburgin tapa tulkita ja soveltaa tupakkatuotteiden mainonnasta ja niiden hyväksi tapahtuvasta sponsoroinnista annettua direktiiviä 98/43/EY? Tietääkö komissio, että Tour du Luxembourg au coeur de l'Europe -ralli ajettiin 22. ja 23. huhtikuuta 2000 pääsiäisviikonloppuna, mikä osaltaan pahensi asiaa 550 kilometrin pituisella reitillä, joka koostui maanteistä, teistä ja pyöräilijöille tarkoitetuista reiteistä? Ralli ajettiin ensimmäisen kerran vaatimattomissa olosuhteissa vuonna 1999, mutta tänä vuonna kilpailtiin Euroopan tasolla (2-tason EM-ralli). Kilpailulla oli kymmenen miljoonan Belgian frangin budjetti ja sitä sponsoroi Marlboro, jonka nimi oli näkyvissä kaikkialla (mainostauluissa, joista yksi valtavan suurikokoinen peitti Ettelbrückin maatalousnäyttelyn rakennukset, starttipaikalla, useissa Marlboron sponsoroimissa kilpa-autoissa ja varsinkin kilpailualuetta valvoneiden kuuden sadan toimitsijan vaatetuksessa, joka mukaili Marlboron värejä). Ralli siirrettiin Belgian Ardenneilta, missä yllä mainittu direktiivi on sisällytetty osaksi Belgian kansallista lainsäädäntöä, Luxemburgin Ardenneille. Ennen direktiivin voimaan astumista Luxemburgissa ajettiin vain mäkikokeita. Nähdäkseni direktiivin 98/43/EY(1) johdanto-osassa ja artikloissa annetaan aikaraja kaupallisten käytäntöjen mukauttamiseksi ja tupakkatuotteiden hyväksi tapahtuvan sponsoroinnin korvaamiseksi muilla taloudellisen tuen muodoilla. Siirtymäkauden aikana jäsenvaltio ei voi sallia sellaisten tapahtumien järjestämistä, joita ei ole ollut olemassa ennen direktiivin voimaantuloa. Eikö jäsenvaltiolla, joka antaa luvan siirtää kilpailun 50 kilometrin päähän ole lojaaliusvelvoite (EY:n perustamissopimuksen 12 artikla) sellaista jäsenvaltiota kohtaan, joka on jo sisällyttänyt direktiivin osaksi kansallista lainsäädäntöään, jolloin kilpailun järjestäminen kyseisen jäsenvaltion alueella olisi mahdotonta? Onko komissio samaa mieltä kanssani? Jos komissio on samaa mieltä ja jos yllä esitetty pitää paikkansa, voiko se ryhtyä tarvittaviin toimenpiteisiin varmistaakseen yhteisön lain noudattamisen? (1) EYVL L 213, 30.7.1998, s. 9. David Byrnen komission puolesta antama vastaus (13. syyskuuta 2000) Komissio ei ollut kuullut Tour de Luxembourg in the Heart of Europe -rallista, joka ajettiin 22.23. huhtikuuta 2000. Tupakkatuotteiden mainontaa ja niiden hyväksi tapahtuvaa sponsorointia koskevien jäsenvaltioiden lakien, asetusten ja hallinnollisten määräysten lähentämisestä 6. heinäkuuta 1998 annetun Euroopan parlamentin ja neuvoston direktiivin 98/43/EY(1) soveltamisen osalta komissio haluaa muistuttaa, että Luxemburg ei ole velvollinen saattamaan direktiiviä osaksi kansallista lainsäädäntöään ennen 30. heinäkuuta 2001. Komissio katsoo siten, ettei tässä tapauksessa ole syytä ryhtyä toimenpiteisiin yhteisön lainsäädännön noudattamisen varmistamiseksi. Jos jäsenvaltiolla on lojaaliusvelvoite toista jäsenvaltiota kohtaan, on kyseisen jäsenvaltion eikä komission tehtävänä ottaa asia esille. (1) EYVL L 213, 30.7.1998.